Исаков Күмөн

Исаков Күмөн (7. 7. 1940-ж. туулган, Чүй облусу, Кемин району, Борду айылы) – экономика илимдеринин доктору (2006), экономика жана өндүрүштү башкаруу боюнча адис. Кыргыз Республикасынын билим берүүгө эмгек сиңирген кызматкери (2007). КМУну (1965), C. Орджоникидзе атындагы Москва башкаруу институтунун аспирантурасын (1972) бүткөн. ФПИде улук окутуучу, кафедра башчысы, декан, (1976–90), Кыргыз Республикасынын Өкмөтүнүн аппаратынын социалдык-маданий өнүктүрүү башкармалыгынын начальниги (1990–2000), 2000-жылдан КРСУнун окуу иштери боюнча проректору. 105тей илимий эмгеги жарык көргөн.
Эмгектери: Производительность труда в строительстве. Ф., 1983; Производительность труда важнейший показатель социально-экономической эффективности научно-технического прогресса (авторлош). Ф., 1985; Анализ и формирование рынка труда в Кыргызской Республике (авторлош). Б., 1995; Развитие системы управления занятостью в современной экономике Кыргызстана. Б., 2004. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5